আলিয়া ভাট
আলিয়া ভাট (; জন্মঃ মার্চ ১৫, ১৯৯৩) একজন ব্রিটিশ-ভারতীয় চলচ্চিত্র অভিনেত্রী। ব্রিটিশ পরিবারে জন্মগ্রহণ করা আলিয়া, চলচ্চিত্রনির্মাতা মহেষ ভাট এবং অভিনেত্রী সোনি রাজদানের কন্যা। ১৯৯৯ সালে তানুজা চন্দ্র পরিচালিত "সংঘর্ষ" চলচ্চিত্রে শিশুশিল্পীর ভূমিকায় অভিনয়ের মাধ্যমে চলচ্চিত্র জগতে তার আত্মপ্রকাশ ঘটে। পরবর্তীকালে একজন প্রাপ্তবয়স্ক অভিনেত্রী হিসেবে সিদ্ধার্থ মালহোত্রা ও বরুণ ধবনের বিপরীতে করন জোহর পরিচালিত রোমান্টিক কমেডি "স্টুডেন্ট অব দ্য ইয়ার" (২০১২) চলচ্চিত্রের মাধ্যমে তিনি নিয়মিত অভিনয় শুরু করেন; যা সে বছরের বক্স অফিস সাফল্য অর্জন করে।
বেটা (চলচ্চিত্র)
ছবিটি ১৯৯২ সালের ৩রা এপ্রিল ভারতে মুক্তি পায় এবং সে বছরের সর্বোচ্চ আয়কারী চলচ্চিত্রের তালিকায় শীর্ষে অবস্থান করে। ছবিটি শ্রেষ্ঠ অভিনেতা ও অভিনেত্রীসহ পাঁচটি বিভাগে ফিল্মফেয়ার পুরস্কার অর্জন করে।চলচ্চিত্রের সঙ্গীত পরিচালনা করেছেন আনন্দ-মিলিন্দ। দিলীপ সেন-সমীর সেন, অমর-উৎপল ও নরেশ শর্মার সুরকৃত কয়েকটি গান মূল অ্যালবামে যুক্ত ছিল কিন্তু চলচ্চিত্রের পর্দায় তাদের নাম আসেনি। চলচ্চিত্রের অ্যালবামটি প্রকাশ করে টি-সিরিজ। এটি সে বছরের দ্বিতীয় সর্বাধিক বিক্রিত অ্যালবাম ছিল।